# Ymgynghoriad ar ffurf y rhaglen Cofrestrau Achrededig yn y dyfodol

Cyflwyniad

### Diben yr ymgynghoriad hwn

## Mae’r ddogfen ymgynghori hon yn ceisio barnau ar gynigion yr Awdurdod Safonau Proffesiynol ar ffurf y rhaglen Cofrestrau Achrededig yn y dyfodol, sy'n darparu sicrwydd ar gyfer rolau mewn iechyd a gofal cymdeithasol nad oes angen eu rheoleiddio o fewn y Deyrnas Unedig. Mae’n gofyn a yw’r rhaglen yn dal yn fecanwaith rheoleiddiol priodol ar gyfer y galwedigaethau a gynhwysir, ac os felly, sut mae modd gwella ar hyn. Mae hefyd yn gofyn am farnau ar sut i sicrhau bod y rhaglen yn hunangyllido yn 2021/22, o ystyried na all yr Awdurdod barhau i gynnig cymhorthdal i'r rhaglen.

## Gallwch ymateb i’r papur ymgynghori hwn trwy gwblhau'r ddogfen Word sydd ar gael yma a’i chyflwyno trwy e-bost at:

## ARconsultation@professionalstandards.org.uk

## Dychwelwch eich ymateb atom erbyn **28 Chwefror 2021**.

# Crynodeb o gwestiynau a sut i ymateb

### Crynodeb o gwestiynau

##### **Cwestiwn 1: Ydych chi'n cytuno y gallai system o gofrestru gwirfoddol ar gyfer ymarferwyr iechyd a gofal cymdeithasol fod yn effeithiol o ran diogelu'r cyhoedd?**

##### **Cwestiwn 2: Sut ydych chi'n meddwl dylai'r Awdurdod bennu pa alwedigaethau a ddylid eu cynnwys o fewn cwmpas y rhaglen? Oes yna unrhyw beth arall yr hoffech i ni ei ystyried parthed asesu ceisiadau ar gyfer cofrestrau newydd?**

##### **Cwestiwn 3: Ydych chi'n meddwl y bydd symud o gylch blynyddol i un hirach o adnewyddu achrediad, yn gymesur i'r risg, yn galluogi'r Awdurdod i ddilyn ymagwedd dargedig, cymesur a hyblyg i’r asesiad? Ydych chi'n meddwl bod ein cynigion ar gyfer cofrestrau newydd o ran isafswm gofynion yn rhesymol?**

##### **Cwestiwn 4: Ydych chi'n meddwl bod achrediad wedi ei ddehongli fel rhywbeth sy'n ymhlygu ardystiad o'r galwedigaethau mae’n eu cofrestru? A yw hyn yn creu problemau? Os felly, sut ellir lliniaru hyn ar gyfer y dyfodol?**

##### **Cwestiwn 5: Ydych chi'n credu y dylai'r Awdurdod ystyried tystiolaeth effeithiolrwydd galwedigaethau i ystyriaeth yn ei benderfyniadau achredu, ac os felly, beth yw’r ffordd orau i gyflawni hyn?**

##### **Cwestiwn 6: A ydych chi'n credu fod newid y model ariannu i fi ‘fesul cofrestrydd’ yn rhesymol? A oes unrhyw fodelau eraill yr hoffech chi i ni eu hystyried?**

##### **Cwestiwn 7: Ydych chi'n credu y byddai ein cynigion ar gyfer gweledigaeth i’r dyfodol yn cyflawni gwell defnydd a chydnabyddiaeth o’n rhaglen gan gleifion, y cyhoedd a chyflogwyr? A oes unrhyw newidiadau pellach yr hoffech chi i ni eu hystyried?**

##### **Cwestiwn 8: Ydych chi'n cytuno er mwyn diogelu'r cyhoedd, y dylai'r Cofrestrau Achrededig gael mynediad i wybodaeth ynghylch collfarnau darfodedig perthnasol?**

##### **Cwestiwn 9: A oes unrhyw agweddau o'r cynigion hyn y teimlwch allai arwain at driniaeth wahaniaethol, neu effaith ar, grwpiau neu unigolion gyda nodweddion sydd wedi eu diogelu gan Ddeddf Cydraddoldeb 2010?**

**Sut i ymateb**

## Gallwch ymateb i’r papur ymgynghori hwn trwy gwblhau'r ddogfen Word sydd ar gael yma a’i chyflwyno trwy e-bost at: ARconsultation@professionalstandards.org.uk.

## Oherwydd y pandemig, rydym yn annog anfon ymatebion trwy e-bost. Os nad yw hyn yn bosibl, ein cyfeiriad post yw:

Yr Awdurdod Safonau Proffesiynol (Professional Standards Authority)

157-197 Buckingham Palace Road

Llundain (London)

SW1W 9SP

## Os oes gennych unrhyw ymholiadau, neu os ydych chi angen fersiwn hygyrch o’r ddogfen hon, cysylltwch â ni ar 020 7389 8030 neu trwy e-bost at accreditationteam@professionalstandards.org.uk.

## Dychwelwch eich ymateb atom erbyn **28 Chwefror 2021**.